# 136199 Eris

### Z Wikipédie

136199 Eris
Predbežné označenie | 2003 UB313
Katalógové číslo | 136199
Názov | Eris
Objavená
Kedy | 31. október 2003
Kde | Mt. Palomar Observatory
Kým | M. Brown; C. Trujillo
Elementy dráhy (Epocha (astronómia) J2000,0)
Veľká polos | 10 129 137 140 km 67,7091 AU
Excentricita | 0,441 612 9
Perihélium | 5 655 979 513 km 37,8079 AU
Afélium | 14 602 294 770 km 97,6103 AU
Perióda (obežná doba) | 557,15 a
Sklon dráhy k ekliptike | 44,177°
Dĺžka vzostupného uzla | 35,875°
Argument šírky perihélia | 151,312°
Fyzikálne vlastnosti
Absolútna hviezdna veľkosť | -1,1
Odhadovaný priemer | 2400 ± 100 km

Tri snímky s odstupom 90 minút z 21. októbra 2003
Na týchto snímkach bola planéta identifikovaná až spätne.
Pozícia planéty 136199 Eris
30. júla 2005

136199 Eris je trpasličia planéta slnečnej sústavy, patriaca do rodiny transneptúnskych telies, pochádzajúcich z Kuiperovho pásu (skupina SDO), prvýkrát pozorovaná v roku 2003. Ďalšie pozorovanie 8. januára 2005 umožnilo presne stanoviť jej dráhu a bolo zrejmé, že ide o veľmi veľké teleso s priemerom okolo 3000 km. Neskoršie pozorovania spresnili priemer na 2400 km.

Krátko po objave a potvrdení dráhy dostalo teleso predbežné označenie 2003 UB313. V lete 2005 dostala provizórne označenie Xena a 13. septembra 2006 pridelila IAU telesu definitívne katalógové číslo a meno 136199 Eris podľa starogréckej bohyne Eris. Oznámenie vyšlo v cirkulári č. 8747.

## [úprava] Veľkosť

Jasnosť objektov slnečnej sústavy závisí od ich veľkosti a od množstva svetla, ktoré odráža (tzv. albedo). Ak poznáme tieto dve vlastnosti, je možné z magnitúdy odvodiť priemer telesa, pričom čím vyššie je albedo, tým nižší je priemer.

V súčasnej dobe albedo planétky Eris nie je známe, takže skutočná veľkosť sa nedá s istotou určiť. Napriek tomu astronómovia vypočítali, že aj keby teleso odrážalo všetko prijaté svetlo (čo zodpovedá maximálnemu albedu 1,0), stále by bolo väčšie ako Pluto. V skutočnosti albedo bude určite nižšie. Ak by bol objekt tvorený veľmi čistým ľadom a veľmi jasný (albedo až 0,50), stále by mal priemer najmenej 3150 km. Ak by bol veľmi tmavý (albedo len 0,05), jeho priemer by dosahoval hodnotu 9900 km. Zdá sa však, že jeho povrch je pokrytý metánovým snehom a je teda veľmi podobný povrchu Pluta. Preto by sa jeho albedo mohlo pohybovať okolo hodnoty 0,3. Potom by najpravdepodobnejšia hodnota jeho priemeru bola asi 4000 km. Tomu odporuje fakt, že Spitzerovým vesmírnym ďalekohľadom [1] nebol detekovaný, čo dáva hornú hranicu priemeru 3000 km a albedo najmenej 0,55.

Pozorovania Hubblovým teleskopom z 9. a 10. decembra 2005 určili priemer telesa na 2400 km s toleranciou 100 km, takže je menšie ako sa pôvodne predpokladalo a je len o trochu väčšie ako planétka Pluto, ktorá sa do nedávna považovala za planétu.

## [úprava] História objavu

Astronómovia Michael E. Brown z California Institute of Technology, Chadwick A. Trujillo z Gemini Observatory a David L. Rabinowitz z Yale University planétku prvýkrát identifikovali 21. októbra 2003 na observatóriu na hore Palomar v Kalifornii pri použití 1,2m ďalekohľadu SOT (Samuel Oschin Telescope), vybaveného CCD kamerou. Vzhľadom na enormnú vzdialenosť objektu od Zeme bol pohyb tejto planétky o magnitúde 18,8m tak pomalý, že sa nedala stanoviť presne jej dráha.

To sa podarilo až po nových pozorovaniach, uskutočnených 8. januára až 10. januára 2005 na observatóriu Cerro Tololo ďalekohľadom SMARTS o priemere 1,3 m, na ktorých sa okrem objaviteľov podielala aj Suzanne W. Tourtellotte z Yale University. Prehliadka archívov ukázala, že najstaršiu snímku tohto objektu zhotovili už 29. septembra 1989 na observatóriu Siding Springs Schmidtovou komorou o priemere 1,2 m. Ďalšie archívne snímky z Mt. Palomar boli urobené v rokoch 2000, 2001 a 2002.

Objav mimoriadnej veľkosti tejto planétky na základe spresnených údajov o jej okamžitej vzdialenosti od Zeme (približne 97 AU) bol ohlásený 29. júla 2005. V rovnaký deň bol ohlásený aj objav ďalších dvoch planétok, čo mohlo viesť k zmätku v správach. Jednou z nich je planétka 2003 EL61, o ktorej sa krátko špekulovalo, že by mohla byť väčšia ako Pluto, ale ukázalo sa, že je len trochu väčšia než Sedna. Druhou je 2005 FY9, pravdepodobne tiež o niečo väčšia ako Sedna.

## [úprava] Satelity

Planétu sprevádza aj malý satelit s priemerom okolo 400 km, ktorý dostal predbežné označenie S/2005 (2003 UB313) 1, neskôr pracovné označenie Gabrielle a definitívne bol označený ako Dysnomia.

## [úprava] Externé odkazy

Wikimedia Commons ponúka multimediálny obsah k téme
136199 Eris

- Astronomers at Palomar Observatory Discover a 10th Planet Beyond Pluto – informácie a aktuality na webe Mike Browna, Caltech University – astronómovia Mike Brown (Caltech), Chad Trujillo (Gemini Observatory), a David Rabinowitz (Yale University) – oznámenie mena očakávané na jeseň 2005
- Press Release, Dr. Mike Brown, Caltech University, July 29, 2005
- MPEC 2005-O41 : 2003 UB313, Minor Planet Electronic Circular, Harvard University, July 29, 2005
- Zehnter Planet des Sonnensystems entdeckt, NZZ.ch, 30.7.2005
- Asteroid 2003 UB313 ist grösser als Pluto, ist der zehnte Planet entdeckt?, astronomie.info, 30.7.2005
- Cirkulár IAU č. 8747 vo formáte PDF (90 kb)

Zdroj: "http://sk.wikipedia.org../../../1/3/6/136199_Eris_b739.html"

Kategórie: Planétky | Transneptúnske objekty

##### Views

- Článok
- Diskusia
- Aktuálna verzia

##### Hľadaj

##### Iné jazyky

- العربية
- Български
- Brezhoneg
- Català
- Česky
- Dansk
- Deutsch
- English
- Esperanto
- Español
- Eesti
- Suomi
- Français
- עברית
- Hrvatski
- Magyar
- Interlingua
- Bahasa Indonesia
- Ilokano
- Ido
- Italiano
- 日本語
- 한국어
- Latina
- Limburgs
- Nederlands
- Norsk (bokmål)
- Polski
- Português
- Română
- Русский
- Simple English
- Slovenščina
- Српски / Srpski
- Svenska
- ไทย
- Tagalog
- Türkçe
- Українська
- Tiếng Việt
- 中文
- Bân-lâm-gú